open-index/open-wikipedia-markdown huggingface dataset:
Романски Македонци

**Романските Македонци** се признато малцинство и уживаат полни малцински права. Според пописот од 2011, 1264 етнички Македонци живеат во Романија. Тие се најчесто бегалци од Грчката Граѓанска Војна (1946-1949).

## Имиграција
Грчките партизани го формирале Народноослободителниот фронт во 1943, и го признала македонскиот национален идентитет за време на Окупацијата на Грција. Сепак, ситуацијата се влошила откако комунистите ја загубиле Грчката граѓанска војна (1946-1949), додека грчката влада не ја признава посебноста на македонската нација. Илјадници етнички Македонци биле протерани и побегнале во земјите од Источниот блок. Многумина биле евакуирани во Романија. Во романскиот град Тулгеш бил формиран голем камп за евакуација. Тогаш, многу од помладите деца биле соединети со нивните родители. Се смета дека 5.132 деца биле евакуирани во Романија, заедно со 1.981 мажи и 1.939 жени. Групата деца евакуирани била најголема во Романија. Таму во Романија биле утврдени најмногу одредби за целиот Источен блок, без Југославија. Таа група деца ќе продолжи да ја формира признатата малцинска група Македонци во Романија.

## Организација
Друштвото на Македонците во Романија е основано во 2000 година како политичка партија за претставување на македонската заедница. Партијата има седиште во Парламентот. Сегашната членка на македонското малцинство во Романија е Лијана Думитреску, која служеше од 2004 година, кога го замени Василе Јоан Саву, на функцијата од 2000 година. Думитреску ја предводи партијата, која е дел од парламентарната група на национални малцинства. На изборите во 2000 година групата доби 8000 гласови, и во 2004 година, 3 македонски политички партии од Романија, водеа и учествуваа на изборите од ДМР, добија повеќе од 25.000 гласови.

Категорија:Македонска дијаспора
Клетвата на кнезот

**Клетвата на кнезот** (српски: *Клетва кнежева*) - српска епска (јуначка) песна. Песната прв ја запишал Вук Караџиќ, кој ја слушнал од татко му Стефан.

## Содржина
Во песната се опишува навлегувањето на Османлиите во српската средновековна држава и подготовката за Косовската битка. По пристигнувањето во Косово, царот Мурат му праќа писмо на кнезот Лазар, барајќи да му ги предаде клучевите од сите градови и да му плати арач за седум години, а ако не послуша, тогаш го кани на борба. Царот Лазар го чита писмото и ја искажува клетвата: „Кој не дојде на битката на Косово, од раката ништо да не му се роди: ни во полето бела пченица, ни на ридот винова лоза!“

## Наводи

Категорија:Песни за Лазар Хребељановиќ
Категорија: Песни за Косовската битка
Вечерата на кнезот

**Вечерата на кнезот** (српски: *Кнежева вечера*) - српска епска песна.

## Содржина
Ден пред Косовската битка, кнезот Лазар приредува слава во Крушевац на која присуствуваат сите српски господари: Југ-Богдан со неговите деветмина синови, Вук Бранковиќ, Иван Косанчиќ, Милан Топлица, Милош Обилиќ итн. Кнезот им наздравува на присутните при што го обвинува Милош Обилиќ дека ќе го предаде за време на Косовската битка и ќе пребегне кај царот Мурат. Милош, пак, одговара дека планира да погине во битката и да го убие турскиот цар, и додава дека вистинскиот предавник е Вук Бранковиќ. Исто така, тој дава завет дека,ако остане жив, ќе го фати Бранковиќ и врзан ќе го однесе на Косово.

## За песната
Песната прв ја запишал Вук Караџиќ, кој ја слушнал од татко му Стефан Караџиќ. Во оваа песна се среќава редок и извонредно убав пример на споредба во облик на градација, во стиховите во кои кнезот Лазар јунаштвото го става највисоко од сите други човечки доблести.

## Наводи

Категорија: Песни за Лазар Хребељановиќ
Категорија: Песни за Косовската битка
Иван Косанчиќ ги прогонува Турците

**Иван Косанчиќ ги прогонува Турците** (српски: *Косанчић Иване уходи Турке*) - српска епска песна

## Содржина
Милош Обилиќ го прашува Иван Косанчиќ: дали има многу Турци на Косово и дали спрската војска може да победи? Иван му одговара дека веќе 15 дена оди наоколу, а турската војска нема крај. Исто така, Милош го прашува каде е шаторот на царот Мурат, зашто се заколнал дека ќе го убие. Иван го одвраќа Милош од неговата смела намера, сметајќи ја за неостварлива. Тогаш, Милош го моли да не му ја кажува вистината на кнезот Лазар за да не се исплаши српската војска, туку да му рече дека турската војска може да биде победена, зашто војниците и коњите им се болни.

## За песната
Песната прв ја запишал Вук Караџиќ, кој ја слушнал од татко му Стефан Караџиќ.

## Наводи

Категорија: Песни за Иван Косанчиќ
Категорија: Песни за Косовската битка
Исаија Серски

**Исаија Серски** (околу 1300 - крајот на 14 век), средновековен писател, преведувач и дипломат.

## Животопис
Роден на Косово, како млад човек ја напуштил судската служба и отишол прво во манастирот „Св. Јоаким Осоговски“ каде се замонашил, а потоа и на Света Гора, каде го поминал најголемиот дел од животот и како игумен го реновирал рускиот манастир „Свети Пантелејмон“.

На Света Гора, по Битката кај Марица во 1371 година, тој превел на словенски Псевдо-Дионисиј Ареопагит (Небесна хиерархија, црковна хиерархија, мистична теологија и божествени имиња), неизбежни дела за византиската теологија и христијанската култура по VI век. На крајот од преводот дал опширен поговор во којшто ги излага своите сфаќања за преведувачката уметност и го опишува навлегувањето на Турците на Балканот и освојувањето на Македонија. Овој поговор не е само значаен историски извор, туку и вредно литературно дело во кое се илустрира мајсторско владеење со литературната техника. Како дипломат одиграл клуча улога во помирувањето на Српската и Цариградската патријаршија, чии односи биле нарушени по прогласувањето на Српската архиепископија за патријаршија на соборот од 1346 година).

## Наводи

Категорија:Православни монаси
Категорија:Српски преведувачи
Категорија:Српски монаси
Категорија:Починати во непозната година
Категорија:Родени во непозната година
Македонска лексикографија

**Македонската лексикографија** — дел од науката за македонскиот јазик што се занимава со теоријата и практиката на составување речници, лексикони, енциклопедии. 

## Историја
Иако официјално кодифицирана во слободна Македонија(1945), македонската наука за јазикот не е без традиција во областа на лексикографијата. 

Уште во 16 вeк е направен еден речник на костурски говор - Македонски речник од 16 век, а во 1802 г. во Венеција бил испечатен и „Четиријазичникот” на Даниил Москополец (македонски, грчки, влашки, албански). Македонски речнички материјал оставиле Константин Петкович (1848) и Рајко Жинзифов. Браќата Миладиновци (во својот „Зборник”) објавиле  и мал македонско-хрватски речник, а пак Ѓорѓија Пулевски отпечатил „Речник от четири језика” (македонски, албански, турски и грчки, Белград, 1872) и „Речник от три језика” (македонски, албански и турски, Белград, 1875, всушност разговорници). Речнички материјал оставија и собирачите на народното творештво Шапкарев и Цепенков. По кодификацијата се појавија „Македонски правописен речник” (1950) и „Речник на македонскиот јазик” (I 1961, Ⅱ 1965, Ⅲ 1966), а потоа и големи двојазични речници на повеќе словенски и европски јазици.

Во 2019 година се појавил и првиот Дигитален речник на македонскиот јазик, а две години подоцна и Официјалниот дигитален речник на македонскиот јазик.

## Речници на македонскиот јазик
* 16 век - Македонски речник од 16 век, непознат автор
* 1802 - Четиријазичник, Даниил Москополец, Венеција
* 1872 - Речник от четири јазика, Ѓорѓија Пулевски, Белград
* 1875 - Речник от три јазика, Ѓорѓија Пулевски, Белград
* 1893 - Речник на Ѓошо Колев, Ѓошо Колев, ракопис
* 1950 - Македонски правопис со правописен речник (1950), Блаже Конески, Крум Тошев, Скопје
* 1961-1966 - Речник на македонскиот јазик со српскохрватски толкувања, комисија во состав: Блаже Конески, д-р Михаил Петрушевски и Крум Тошев, Скопје
* 1983-2024 - Речник на македонската народна поезија, Институт за македонски јазик „Крсте Мисирков“ под редакција на Тодор Димитровски.
* 2003-2014 - Толковен речник на македонскиот јазик, Институт за македонски јазик „Крсте Мисирков“ под редакција на Кирил Конески (главен уредник), Живко Цветковски и Снежана Велковска (раководител на проектот)
* 2016 - Речник на турцизми, архаизми, дијалектизми и ретко употребувани зборови во македонскиот јазик, Толе Белчев, Штип

## Дигитални речници на македонскиот јазик
* 2019 - Дигитален речник на македонскиот јазик, Шинаси Деребај, SAM97 GmbH
* 2021 - Официјален дигитален речник на македонскиот јазик, Институт за македонски јазик „Крсте Мисирков“

Категорија:Македонска книжевност
Селски Гробишта (Драгоево)

**Селски Гробишта** — археолошко наоѓалиште во штипското село Драгоево. Претставува средновековна црква со некропола. На источниот раб на селото има зарамнето плато, долго 70&nbsp;м и широко 60&nbsp;м, на кое се наоѓаат урнатини од мала црквичка и околу неа гробови со камени конструкции, покриени со монолитни плочи поставени правец исток-запад.

## Поврзано
*Градиште — утврдување од доцноантичкото време; 
*Ташли Трла — населба од доцноантичкото време; 
*Драгоево; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Драгоево
Гробишта (Доброшани)

**Гробишта** — археолошко наоѓалиште во штипското село Доброшани. Претставува средновековна некропола. На 600&nbsp;метри северно од селото, покрај коритото на суводолицата на Слатински Дол се откриени гробови со насоченост исток-запад и со различни конструкции. Едни се од камени плочи, а други од реден камен, со и без покривни плочи.

## Поврзано
*Доброшани; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Доброшани
Стари Гробишта (Ново Село)

**Стари Гробишта** — археолошко наоѓалиште во штипското село Ново Село. Претставува средновековна некропола. Северозападно од селото, односно од североисточната страна на наоѓалиштето Бара, под ридот Плоча има зарамнето плато на кое се претпоставува постоење на некропола.

## Поврзано
*Бара — населба од доцноантичко време;
*Богородичен Даб — населба од доцноантичко време;
*Ново Село; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Ново Село (штипско село)
Црква Св. Спас (Ново Село)

**Црква Св. Спас** — археолошко наоѓалиште во штипската населба Ново Село. Претставува средновековна црква со некропола. Се наоѓа на левата страна на реката Отиња, на падините на ридот Кумлак, на околу 100&nbsp;м од последните куќи на Ново Село. Изградена е во 1369 година од војводата Димитар, а повторно живописана во 1601 година од зограф Јован. Околу неа има некропола, едни гробови ѕидани од камен, другите од монолитни камени плочи, со различна временска припадност.

## Поврзано
*Калимерово — населба од доцноантичко време;
*Марков Камен — некропола од хеленистичко време;
*Орлов Дол — каптажа и водовод од римско време;
*Паскова Чешма — осамен наод од римско време;
*Ново Село; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Ново Село (штипска населба)
Гробишта (Пенуш)

**Гробишта** — археолошко наоѓалиште во штипското село Пенуш. Претставува средновековна црква со некропола. Среде село, на зарамнето плато со површина со 80 × 20&nbsp;м има гробови со конструкции од камени плочи, поставени во правец запад-исток. Северно од нив се гледаат урнатини од темели на црквичка со димензии 10 × 6&nbsp;м. Во 1950 година, во времето на изградбата на задружниот магацин, биле раскопани и уништени повеќе гробви поставени во 3 хоризонтални реда, градени од камени плочи.

## Поврзано
*Пенуш; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Пенуш
Црквиште (Пиперово)

**Црквиште** — археолошко наоѓалиште во штипското село Пиперово. Претставува средновековна црква со некропола. На околу 5&nbsp;км источно од селото, на десната страна на Лозничка Река, на мала височинка се гледаат монолитни камени плочи од гробови. Исто така има и остатоци од темели на мала црквичка со приближни димензии од 8 × 4&nbsp;метри.

## Поврзано
*Градиште - Чука — утврдување од доцноантичко време;
*Пиперово; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Пиперово
Кисетарла (Почивало)

**Кисетарла** — археолошко наоѓалиште во штипското село Почивало. Претставува средновековна црква со некропола. На 1,5&nbsp;км источно од селото има урнатини од црквичка градена од приделкан камен и кал, со приближни димензии со 8 × 4&nbsp;м. Околу неа има гробови со монолитни камени плочи.

## Поврзано
*Ескибал — населба од доцноантичко време;
*Исарл'к — градиште од доцноантичко време;
*Стаиќувез — средновековна некропола;
*Фрн — доцносредновековна населба;
*Почивало; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Почивало
Стаиќувез (Почивало)

**Стаиќувез** — археолошко наоѓалиште во штипското село Почивало. Претставува средновековна некропола. На висорамнинката што се наоѓа на 1&nbsp;км северно од селото, а десно од патот Штип-Кошево, се гледаат камени плочи од гробови со насоченост запад-исток. Во непосредната близина има големи карпи со врежани крстови.

## Поврзано
*Ескибал — населба од доцноантичко време;
*Исарл'к — градиште од доцноантичко време;
*Кисетарла — средновековна црква со некропола;
*Фрн — доцносредновековна населба;
*Почивало; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Почивало
Солена Вода (Стар Караорман)

**Солена Вода** — археолошко наоѓалиште во штипското село Стар Караорман. Претставува средновековна некропола. Се наоѓа на североисточниот крај на селото, на излезот кон наоѓалиштето Орлови Чуки. Теренот е блага падина што се спушта кон коритото на Благова Река. Уште во 1958 година по ерозивните води биле откриени гробови со камени конструкции кои подоцна селаните ги прекопале. Исти гробови со скелетно погребување уништил и еден жител копајќи темели за куќа. Од гробните прилози, најдени во поголем број, се зачувани три прстена со вметнато стакло на главата и две стаклени белезици, од X до XII век. Наодите се чуваат во Заводот и музеј во Штип.

## Поврзано
*Варница - Крушка — осамен ранословенски наод;
*Горно Поле - Балабаница — населба и некропола од железното и раноантичкото време;
*Крушка — старохристијанска населба и базилика;
*Орлови Чуки — тумули од железното време;
*Трансформатор — осамен наод од неолитското време;
*Стар Караорман; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Стар Караорман
Радијална дистрибуциска функција

десно|мини|250x250пкс|Пресметување на <math>g(r)</math>
[мини|300x300пкс|Радијална дистрибуциска функција на [Ленард-Џонсов потенцијал|Ленард-Џонсов модел на флуид на \scriptstyle T^* = 0.71, \; n^* = 0.844.]]

Во статистичка механика, **радијалната дистрибуциска функција** (РДФ), или уште позната како **функција на сооднос**, g(r), опишува како густината на одреден систем е дистрибуирана почнувајќи од референтна честичка (атом, молекула итн.)

Ако земеме одредена честичка да го претставува координатниот почеток, O, а \rho = N/V е просечната бројчена густина на честички, тогаш локалната густина (во просек за време на интервалот на набљудување) на растојание, r, од координатниот почеток O е дадена преку \rho g(r). Оваа поедноставена дефиниција важи за хомогени и изотропни системи.

Најпросто објаснето, оваа функција е мерка за веројатноста да пронајдеме друга честичка на растојание r од координатниот почеток, во споредба со идеален гас—во тој случај g(r) = 1. Најопштиот алгоритам ги брои честичките кои се наоѓаат на растојание меѓу r и r + dr од секоја честичка. Ова е прикажано на десно, каде црвенатa честичка е референцата, а сините честички се сместени со својот центар во слојот означен со портокалово.

Радијалната дистрибуциска функција се одредува преку пресметување на растојанијата меѓу сите парови на честички во системот и нивно распоредување во хистограм. Хистограмот е нормализиран со тој за идеален гас, каде честичките се распоредени без никаков сооднос. Во три димензии, факторот за нормализација е бројчената густина на системот, \rho, помножена со волуменот на сферниот слој, т.е. 4 \pi \rho r^2 dr.

Ако имаме функција за потенцијалната енергија, може да ја пресметаме радијалната дистрибуциска функција или со компјутерски методи како Монте Карло симулации или со Орнстин-Зерниковата равенка, користејќи приближни релации, како Перкус-Јевиковата апроксимација или Теоријата на хипервмрежениот ланец, за непознатите величини. Доколку целта е да се одреди со опити, радијалната дистрибуциска функција произлегува од техники со зрачно расејување или од директни набљудувања на големи (барем еден микрометар) честички со помош на традиционална или конфокална микроскопија.

Радијалната дистрибуциска функција е од особено значење бидејќи, заедно со Керквуд-Бафовата теорија на раствори, може да даде врска меѓу микроскопските детали и макроскопските својства на материјата.

## Наводи

Категорија:Физика
Категорија:Статистичка механика
Категорија:Физичка хемија
Орнстин-Зерникова равенка

Во статистичка механика, **Орнстин-Зерниковата равенка** (именувана по Леонард Орнстин и Фриц Зернике) е интегрална равенка со која се дефинира директна функција на сооднос. Оваа равенка опишува како се пресметуваат корелациите меѓу две молекули. Нејзината примена е најчесто во теоријата за флуиди. Молекуларните теории за јонски флуиди ја користат Орнстин-Зерниковата равенка да објаснат во однос на релативни веројатности како честичките (атоми, молекули итн.) се распространети низ времето и просторот врз основа на нивната енергија на заемодејство.

## Наводи

Категорија:Физика
Категорија:Статистичка механика
Категорија:Равенки именувани по Холанѓани
Орнстин-Уленбеков процес

мини|Симулација со ''θ'' = 1.0, ''σ'' = 3 and '''μ''' = (0, 0). Првично на позиција (10, 10), честичката се стреми да се движи кон централната локација '''μ'''.
мини|Симулација во три димензии со ''θ'' = 1.0, ''σ'' = 3, '''μ''' = (0, 0, 0) и првична позиција (10, 10, 10).

Во математиката, **Орнстин-Уленбековиот процес** е стохастички процес со примена во финансиската математика и во физичките науки. Првичната примена му била во физиката, како модел за брзината на масивна Браунова честичка со отпор на движење. Процесот е именуван по Леонард Орнстин и Џорџ Јуџин Уленбек.

Орнстин-Уленбековиот процес е стационарен Гаус-Марковски процес, што значи дека е Гаусов процес, Марковски процес и е привремено хомоген. Всушност, тој е единствениот нетривијален процес кој ги задоволува сите овие три услови и дозволува линеарни трансформации на временските и просторните променливи. Со тек на време, процесот се стреми кон својата просечна функција—таквите процеси се познати како ефект на навраќање кон просекот.

Овој процес може да се разбере како изведен од случајната прошетка во континуирано време, или Винеров процес, во кој својствата на процесот се променети така што прошетката се стреми да се врати кон централна локација. Колку подалеку е процесот од центарот, толку е посилно привлекувањето тој да се врати кон својот просек. Орнстин-Уленбековиот процес исто така може да се разбере и како аналог во континуирано време на AR(1) процесот во дискретно време.

## Наводи

Категорија:Физика
Категорија:Статистичка механика
Категорија:Математика
Категорија:Стохастички процеси
Калтрејн

мини|Логото на железницата Калтрејн.
**Калтрејн** (, ВКМ: **JPBX**) е калифорниска приградска железница на Санфранцискиот полуостров и во долината Санта Клара (Силициумска Долина). Последната станица на север е Сан Франциско (раскрсницата на 4та улица и улицата Кинг), а на југ е станицата „Диридон“ во Сан Хосе. Во часовите кога е зголемена честотата на патници, Калтрејн вози на југ до Гилрој. Возовите тргнуваат од Сан Франциско и Сан Хосе на секој час во работните денови и на 90 минути за време на викендите. Дополнителни возови се пуштаат за посебни настани на Оракал Парк во Сан Франциско, Стенфордскиот стадион или САП центарот во Сан Хосе. Во февруари 2018, Калтрејн секој ден пренесол по 65.095 патници во просек.

Железницата Калтрејн е управувана од **Заедничкиот одбор за полуостровскиот коридор** (, PCJPB) кој го сочинуваат агенциите на трите окрузи што ги опслужува Калтрејн: Сан Франциско, Сан Матео и Санта Клара. Секоја агенција има три претставници на одборот, кој брои вкупно девет члена.

Калтрејн има 28 редовни постојки, една постојка со ограничена услуга само во работни денови, една постојка само за натпревари во американски фудбал и две постојки со услуга само за викенд.

## Наводи

Категорија:Железници во Калифорнија
Категорија:Приградски железници
Категорија:Заливска област на Сан Франциско
Статистичка механика

алт=Илустрација на систем кој станува се понарушен кога брзите и бавните честички се мешаат заедно|мини|Илустрација на систем кој станува се понарушен кога брзите и бавните честички се мешаат заедно

**Статистичката механика** е еден од столбовите на современата физика. Оваа наука ги проучува на најосновно ниво сите физички системи со многу степени на слобода. Нејзиниот пристап е заснован на статистички методи, теорија на веројатноста и законите на микроскопската физика.

Со неа може да се објасни термодинамичкото однесување на големи системи. Оваа гранка на статистичката механика која се занимава и ја надополнува класичната термодинамика е позната како **статистичка термодинамика** или рамнотежна статистичка механика.

Статистичката механика опишува како макроскопските величини (на пр. температурата и притисокот) произлегуваат од микроскопските параметри кои флуктуираат околу одреден просек. Таа ги поврзува термодинамичките величини (на пр. топлински капацитет) со микроскопското однесување. Класичната термодинамика, пак, единствено ги мери и табулира тие величини.

Освен системи кои се во рамнотежа, статистичката механика ги проучува и тие кои се надвор од оваа состојба, преку својата гранка нерамнотежна статистичка механика (или уште позната како **статистичка динамика**). Статистичката динамика микроскопски ја моделира брзината на неповратните процеси, која е водена од нерамнотежа во некоја величина. Примери за такви процеси се хемиските реакции или текот на честички и топлина. Флуктационо-дисипативната теорема е основата која ја добиваме при примена на нерамнотежната статистичка механика при проучување на најпростите нерамнотежни ситуации со постојан проток во систем со многу честички.

## Наводи

Категорија:Статистичка механика
Категорија:Физика
Категорија:Термодинамика
Гробишта (Скандалци)

**Гробишта** — археолошко наоѓалиште во штипското село Скандалци. Претставува доцносредновековна некропола. Помеѓу урнатините од напуштеното село и коритото на Брегалница има рамнина на која се гледаат остатоци од мала црква, градена од камен и кал со димензии од 7.70 × 4.10&nbsp;м. Ѕидовите се зачувани во височина од 1 до 1.80&nbsp;м и на внатрешната страна имаат малтер со траги од живопис. Околу црквата има некропола со гробови од кои некои се со монолитни камени плочи, а некои ѕидани во облик на саркофаг.

## Поврзано
*Скандалци; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Скандалци
Блекпулска плимска оргула

мини|320x320пкс| ''Високоплимската оргула'' во Блекпул гледана од нејзината страна
***Плимската оргула*** (изворно на англиски: ***High Tide Organ***) — оргула која свири на плима, висока 15 метри и изградена во 2002 година, како дел од низата скулптури „Големото шеталиште“, сместени покрај Новото шеталиште во Блекпул. во Обединетото Кралство. Уметничкото дело, опишано како „музичка манифестација на морето“, е едно од неколкуте примери на плимска оргула; други се *Брановитата оргула* во Сан Франциско и ''Морската оргула'' во Хрватска.

Скулптурата е дизајнирана од уметниците Лијам Куртин и Џон Гудинг, и е конструирана во бетон, челик, цинк и бакар. Искористувањето на брановата енергија и обликувањето на бетонот и металите се вели дека создаваат уникатно толкување на природните и вештачки околини на Блекпул.

Инструментот свири преку морето на плима низ осум цевки прикачени на морскиот ѕид. Овие се поврзани под шеталиштето со 18 оргулски цевки во самата скулптура. Навлегувањето на морската вода за време на плима, го притиска воздухот и предизвикува оргулските цевки да прават звук. Најдобро време да се слушне *Плимската оргула* е два до три часа пред и после плимата. На многу смирени денови оргулата е тивка на моменти на нејзиниот циклус. Тонската висина на цевките се засновани на хармоничната низа на Ха-дур.

*Плимската оргула* е една од мала група музички инструменти кои функционираат без понатамошна интервенција на човекот, меѓу кои најистакнати се еолската харфа и ветерните камбанки

## Наводи

## Надворешни врски

* Големото шоу на шеталиштето 
* Поглед од 360 степени на оргулата од страна на Уметничкиот совет на Обединетото Кралство 

Категорија:Оргули
Категорија:Плима и осека
Сетор

**Сетор** е жичен музички инструмент свирен во источните региони на Таџикистан, во рамките на памирската култура. Тој е многу поголем инструмент од иранскиот сетар и повеќе наликува на узбекистанскиот танбур или индискиот ситар. Сеторот има метални жици и се игра со жични трзалки.

Телото на сеторот е направено како дутар, со посебни ребра. Резонаторот/телото е изработена од меко дрво, при што дупките за звук се дупчат во неа. Вратот е широк и шуплив, со директен врв. Општо земено, постојат 10 метални жици, вклучително и неколку дополнителни дронови жици, кои започнуваат од штипките на половина пат од левата страна на вратот. Полињата на вратот се опкружени со најлонски материјал.

## Поврзано

* 
* Баглама

## Наводи

Категорија:Жичени инструменти
Категорија:Зборови што ги нема во ТРМЈ
Стари Селски Гробишта (Таринци)

**Стари Селски Гробишта** — археолошко наоѓалиште во штипското село Таринци. Претставува средновековна црква со некропола. Во средината на старите гробишта, кој се наоѓаат во самото село, има темели од постар објект чии контури не можат да се одредат. Од него жителите раскопале темели од просторија 7&nbsp;м а широка 4&nbsp;м, ѕидани од камен и кал.

## Поврзано
*Вршник — населба од неолитското време;
*Крст — Могили од римското време; 
*Таринци; 
*Список на археолошки наоѓалишта во Штипско;
*Список на средновековни некрополи во Македонија.

## Наводи
Града (Црешка)

**Града** — археолошко наоѓалиште во штипското село Црешка. Претставува средновековна некропола. На 300&nbsp;м од селото во правецот на месноста Полиса има заоблен гребен што се впушта кон суводолицата и старите гробишта. Овде, со ерозијата на земјата се откриени гробови со конструкции од монолитни плочи, со насоченост исток-запад.

## Поврзано
*Исар - Чрешче — доцноантички опидум и средновековно градиште со некропола;
*Полиса — некропола — тумули од железното време и средновековна црква со некропола;
*Турски Гробишта — тумул од железното време; 
*Црешка; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Црешка
Полиса (Црешка)

**Полиса** — археолошко наоѓалиште во штипското село Црешка. Претставува некропола — тумули од железното време и средновековна црква со некропола. На 2&nbsp;км јужно од селото и на околу 500&nbsp;м источно од наоѓалиштето Исар има зарамнето плато на кое се наоѓаат 5&nbsp;могили подигнати близу една до друга без особен ред. Сите се доста добро зачувани и со приближно исти димензии, односно, високи сè до 1.20&nbsp;м и со пречник во основата до 16&nbsp;м. На западниот крај на теренот се гледаат урнатини на мал објект, со насоченост исток-запад, а и околу нив монолитни покривни плочи од гробови.

## Поврзано
*Града — средновековна некропола;
*Исар - Чрешче — доцноантички опидум и средновековно градиште со некропола;
*Турски Гробишта — тумул од железното време; 
*Црешка; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Црешка
Логур (Шопур)

**Логур** — археолошко наоѓалиште во штипското село Шопур. Претставува средновековна некропола. На 2,5&nbsp;км југоисточно од селото се гледаат гробови покриени со монолитни камени плочи, поставени во правец запад-исток. Според кажувањата на селаните, постоеле и темели од некаков објект, можеби црквичка.

## Поврзано
*Ѕидини — средновековна населба;
*Мадемска Река — рудник од римското време;
*Манастириште — средновековна црква и некропола; 
*Пилав Тепе — населба од неолитското време и градиште од римското време; 
*Ширинка — средновековна некропола; 
*Шопур; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Шопур
Манастириште (Шопур)

**Манастириште** — археолошко наоѓалиште во штипското село Шопур. Претставува средновековна црква и некропола. На 200&nbsp;м југоисточно од селото, на мала височинка обрасната во шума се наоѓаат грамади од кршен камен кои, според кажувањата на мештаните, потекнува од темели на ѕидови. Местото се почитува како црковно и на него се доаѓа на Петровден. На источниот крај на теренот се наоѓаат денешните гробишта, каде што се забележуваат и постари гробови од камени плочи, кои селаните не ги паметат.

## Поврзано
*Ѕидини — средновековна населба;
*Логур — средновековна некропола;
*Мадемска Река — рудник од римското време;
*Пилав Тепе — населба од неолитското време и градиште од римското време; 
*Ширинка — средновековна некропола; 
*Шопур; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Шопур
Ширинка (Шопур)

**Ширинка** — археолошко наоѓалиште во штипското село Шопур. Претставува средновековна некропола. Во непосредната близина на селото, до последната разурната куќа, според кажувањата на еден жител при копањето на темели за штала биле откриени 2 гроба со конструкции со камени плочи во кои, освен скелети, немале никави прилози.

## Поврзано
*Ѕидини — средновековна населба;
*Логур — средновековна некропола;
*Мадемска Река — рудник од римското време;
*Манастириште — средновековна црква и некропола; 
*Пилав Тепе — населба од неолитското време и градиште од римското време; 
*Шопур; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Шопур
Бак (инструмент)

мини|десно|250п|Бак во Етнолошкиот музеј во Берлин
мини|десно|200п|Конфуцијански обред во Сонгјунгван
**Бак** (хангул: 박; ханча: 拍) — дрвен ударен инструмент којшто се користи во корејската дворска и обредна музика. Свирачот на бак се нарекува „чипбак“ и има улога на диригент или музички надзорник на свирачката група. Бакот произведува ударен звук којшто означува почеток на музиката.

## Изработка
Бакот се изработува од 6 рамни дрвени табли коишто се со големини од околу 34 см х 7 см. Таблите се врзуваат заедно на едниот крај со жица или со врвца за да добие облик на ладало откако ќе се отвори.

## Значење
Џипбаците го користат бакот за да ја предводат групата на ист начин како што диригентот ја користи палката. Бакот испушта звук со три удари кога музиката започнува и завршува, а исто така и кога се случуваат значителни промени.

## Поврзано
* Традиционални корејски музички инструменти
* Корејска дворска музика

## Наводи

## Надворешни врски
* Звуци од бак

Категорија:Музички инструменти
Категорија:Ударни инструменти
Ризик на земјата

**Ризикот на земјата** (англиски: *Country Risk*) го претставува ризикот од загуба поради неповолни настани во земјата од која потекнува должникот. Овој ризик не ги вклучува комерцијалните ризици поврзани со работењето на должникот.

## Дефиниција
Ризикот на земјата опфаќа поголем број настани и состојби кои можат да предизвикаат загуба, како:
* ризикот од невраќање на долговите на дражвните должници (држави, централни банки, државни институции)
* влошување на економската состојба во земјата
* намалување на вредноста на валутата на земјата
* неможност за префрлање на паричниет средства од земјата во странство
* пазарна криза која предизвикува големи загуби за доверителите кои се изложени на пазарот во земјата

## Наводи

Категорија:Ризици
Окарина

**Окарина** – дувачки инструмент со долгнавест облик кој потсетува на птичја глава.

## Историјат
Окарината е позната ширум светот, од Латинска Америка до Кина. Во Европа ја донеле шпанските конквистадори како своевиден сувенир од Новиот Свет. 
Италијанецот Џузепе Донати ја направил модерната окарина.

### Топчеста окарина во Македонија
Во Македонија е пронајдена топчеста окарина со три отвори која датира од неолитскиот период и е стара околу 6000 години.

Изработена е од теракота, била пронајдена во 1989 година на археолошкиот локалитет Мраморје, Чашка, Велес. Ова е и единствен ваков инструмент пронајден во Европа.

Окарината и покрај староста е сè уште функционална и на неа може да се свири. Тоа го покажал македонскиот музичар Драган Даутовски.

## Структура
Се изработува од печена глина или порцелан. Тонскиот опсег главно ѝ е октава. Со пребирање со прстите по дупчињата се добива саканиот тон.

## Наводи

Категорија:Музички инструменти
Категорија:Зборови што ги нема во ТРМЈ
Св. Архангел Михаил (Штип)

**Св. Архангел Михаил** или **Фитија** — археолошко наоѓалиште во градот Штип. Претставува средновековна црква и некропола. Се наоѓа во долниот дел на падините на ридот Исар, од источната страна, покрај патот што води за кај тврдината. Изградена е во 1344 година со средства на протосевастот Хреља. Има купола, апсида, однадвор шестострано обликувана и основа во облик на пишан крст. Фасадните ѕидови се обработени во керамопластика. Околу црквата се наѕираат камени конструкции од гробови.

## Поврзано
*Астибо - Стар Конак — населба од римското време;
*Бабите — тумули од железното време;
*Исар — средновековна тврдина;
*Кемер — Аквадукт од римското време; 
*Св. Архангел Главатов — средновековна црква; 
*Св. Власиј — средновековна црква; 
*Св. Илија — средновековна црква; 
*Св. Јован Крстител — средновековна црква; 
*Трговски Центар — рудник од римското време; 
*Тузлија — некропола од римското време; 
*Штип; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Штип
Црквиште (Гујновци)

**Црквиште** — археолошко наоѓалиште во пробиштипското село Гујновци. Претставува населба, некропола и црква од старохристијанско време и среден век.

## Поврзано
*Гујновци; 
*Список на археолошки наоѓалишта во Пробиштипско;
*Список на средновековни некрополи во Македонија.

## Наводи

Категорија:Гујновци
Бенџо гитара

**Бенџо гитара** или **Бенџитара** или **Генџо** (Австралија) е шест-жичен бенџо подесен на стандардното нагодување на гитара со шест жици (Е2-А2-Д3-Г3-Б3-Е4) од најниските до највисоките жици. Шестожичниот бенџо бил воведен кон крајот на 19 век. Помалку распространета од четири и пет-жични бенџоа, повторно бил воведен во последниот дел од дваесеттиот век со модерното нагодување во облик на гитара.

Шестожичниот „бенџо-гитара“ не треба да се меша со петтожичниот „Блуграс бенџо“ (свирен од Пит Сигер, Ерл Скрагс и други), која го задржува повторно учеството на нагодувањето на бенџото со високотонска брчална жица што оди на половина пат на вратот.

Цитра бенџото има шест клучеви за нагодување, но исто така и само пет жици, бидејќи кратката петта жица се качува на дупката на 5-тиот канал под каналот, и низ дупката во глава до ролерот за нагодување.

**Двојно-вратниот Гитџо** е музички инструмент во облик на гитара, со полиња на вратот, жичен, кој има два врата прикачени на едно тело, генерално со 14 жици, седум на секој врат. Се трза е повеќе како банџо, отколку традиционална гитара. Двете врата можат да се свират истовремено, создавајќи звук кој има елементи и на гитара и на харфа.

Двојно-вратниот Гитџо бил развиен кон крајот на дваесеттиот век. Гитџовите ги изработуваат и поправаат мајстори познати како лутиери.

## Свирачи на Бенџо гитара

* Силвестер Вивер
* Рајан Рос од Panic! at the Disco
* Дени Баркер
* Клинт Блек
* Норман Блејк
* Buckethead
* Марк Батлер од Claddagh
* Али Кембел of UB40
* Ерик Чурч
* Дејвид Краудер
* The Reverend Gary Davis
* Кристофер Дру
* Џон Фогерти
* Дом Флемонс
* Стив Хау
* А.Д. Пејџ (Paige & Fiends)
* Кевин Хол од Concrescence
* Кленси Хејс
* Кевин Хејс од Old Crow Medicine Show
* Папа Чарли Џексон
* Стив Џејмс
* Лери Лалонд од фанк метал бендот Примус
* Хери Менкс
* Дејв Метјус
* Роб Меј
* Сем Мекги
* Џон Мекатчеон
* Кејси Масгрејвс
* Харви Рејд
* Џанго Рајнхардт
* Ед Робертсон од Barenaked Ladies
* Џенет Робин
* Џон Сатријани
* Џон Себастијанn
* Брус Спрингстин
* Џони Сент Сир
* Род Стјуарт
* Тејлор Свифт
* Таџ Махал
* Кит Урбан
* Док Вотсон
* Нил Јанг
* Џејмс Тејлор
* Стив Мартин
* В. Б. (Брус) Рид

## Наводи

Категорија:Жичени инструменти
Зенде

**Зенде** () — мал град во округот Хановер, во сојузната покраина Долна Саксонија, Германија. Се наоѓа околу 15 километри југоисточно од покраинскиот главен град Хановер.

## Географија

Зенде се граничи (почнувајќи југозападно, надесно) со Лацен, Хановер и Лерте, како и со Хоенхамелн (округ Пајне) и Алгермисен (округ Хилдесхајм).

## Историја

Целата област со векови била земјоделска, додека не биле откриени големи количини на сол и поташ кон крајот на  век. Неколку рудници биле ископани, првиот кај Густавсхал во Хоенфелс во 1896 година. Во текот на  век, Зенде и Илтен биле главни корисници за рудниците, додека не бил затворен и последниот во 1995 година. Од 1950-тите години, поголемиот дел од областа се претворил во зона за домување поради близината на Хановер.

Зенде бил создаден во 1974 година со спојување на поранешните 15 општини: Билм, Болцум, Долген, Еверн, Гретенберг, Хајмар, Хефер, Илен, Клајн Лобке, Милинген, Ретмар, Зенде, Васел, Веминген и Виринген. Зенде ги добил градските права во 1997 година.

## Политика

Градскиот совет се состои од 33 членови. Алтернатива за Германија на општите избори во 2016 година освоиле четири места, но имала само три кандидати поради што 34. место во советот останало празно. Градоначалникот е исто така член на советот, но не припаѓа на ниедна партија.

Советот е составен од следниве членови:

## Култура

Поранешниот рудник за поташ Хоенфелс во Веминген е дом на германскиот музеј за трамвај.

## Галерија


Податотека:Sehnde Kreuzung.jpg|Средиштето на градот
Податотека:Sehnde Kirche.jpg|Евангелистичката црква
Податотека:Sehnde Am Mittellandkanal.jpg|Средногерманскиот Канал кај Зенде


## Наводи

## Надворешни врски

* Официјална страница 

Категорија:Хановер (регион)
Фрула

**Фрула** (српски: *Фрула*), позната и како **свирала** (свирала) или **јединка**, е музички инструмент кој личи на средна флејта, традиционално користена во Србија. Обично е направена од дрво и има шест дупки. Тоа е аерофон со краен удар. Фрулата е традиционален инструмент на овчари, кои свират додека ги чуваат своите стада.

За список на слични инструменти, видете го делот подолу .

## Имиња
Во Хрватска е попозната како „јединка“. Другите локални имиња во Хрватска вклучуваат *glveglica*, *šaltva*, *kavela*, *ćurlik* . Исто така, тој едноставно се нарекува „српска флејта“.

## Изведувачи

## Наводи
мини|Фолклорен танц ансамбл „Коло“, свиретајќи ја фрула.
Забележителни свирачи на *фрула* ( *фрулаши* ) се Адам Милутиновиќ, Сава Јеремиќ, Тихомир Пауновиќ, Неда Николиќ, Веља Кокориќ, Боривоје Тодоровиќ, Бора Дугиќ, Слободан Вукиќевиќ, Спасоје Јовиќ, Андрија и Томислав Баџиќ, други
Нерамнотежна термодинамика

**Нерамнотежната термодинамика** е гранка на термодинамиката која се занимава со физички системи кои не се во термодинамичка рамнотежа, но може да се опишат користејќи променливи што претставуваат продолженија на променливите кои се користат за опишување на системите во термодинамичка рамнотежа. Проблематиките на процесите на пренесување и брзината на хемиските реакции се од интерес на нерамнотежната термодинамика. Нејзините методи се основани на близината на термодинамичката рамнотежа. Нерамнотежната термодинамика е дисциплина во развој и има многу отворени области за истражување.

Речиси ниеден природен систем не се наоѓа во термодинамичка рамнотежа, бидејќи сите системи се менуваат или може да ги предизвикаме да се променат со тек на време. Тие постојано или привремено разменуваат маса и енергија со други системи и преку хемиски реакции. Меѓутоа, некои системи и процеси се близу термодинамичка рамнотежа, па може лесно и прецизно да се опишат со помош на нерамнотежната термодинамика. И покрај тоа, многу природни системи и процеси ќе останат далеку од можностите на нерамнотежната термодинамичка методика поради нивната неваријациона динамика, каде не постои концептот на слободна енергија.

Термодинамичкото истражување на системи надвор од рамнотежа бара дефинирање на поопшти феномени отколку рамнотежната термодинамика. Една од основните разлики меѓу рамнотежната и нерамнотежната термодинамика е однесувањето на нехомогените системи, за чие истражување треба да ги знаеме брзините на реакции кои не се потребни во рамнотежната термодинамика на хомогени системи. Друга многу важна разлика е тежината, дури и неможноста, за општа дефиниција на ентропијата во дадено време за макроскопски системи кои не се во термодинамичка рамнотежа. Оваа величина може да се одреди со корисно приближување единствено во посебно одбрани случаи, како тие во кои секаде постои локална термодинамичка рамнотежа.

## Наводи

Категорија:Физика
Категорија:Термодинамика
Категорија:Статистичка механика
Шехзаде Ќазим (син на Ахмед I)

**Шехзаде Ќазим** (; роден во  во Цариград – починал на  година во Цариград) — отомански принц, син на султанот Ахмед I и неговата сопруга Ќосем султан.

## Животопис

Ќазим се родил во 1614 година како трет син на отоманскиот султан Ахмед I и Ќосем султан. Негова сестра-близначка била Атике султан. По смртта на својот татко во 1617 година, кога тој имал три години и по стапувањето на престол на неговиот чичко Мустафа, тој заедно со неговите браќа бил ставен во кафез под постојан надзор од страна на евнусите на палатата, каде се задржал до доаѓањето на неговиот брат Мурат на престолот.

Според турскиот историчар Неџдет Сакаоглу, за време на хаотичното владеење на Мурад IV, Ќазим го криел и го штитил својот помлад брат Ибрахим во тајните делови на палатата прикажувајќи го како невин и неспособен.

## Смрт

За време на прославите на османлиската победа во Ериван во 1635 година, неговите браќа Бајазит и Сулејман биле погубени, оставајќи го Ќазим како наследник на османлискиот престол.

На 17 февруари 1638 година, Ќазим бил преплашен да не предизвика сомнеж дека има претенции кон престолот. Така, тој бил целосно смирен кога се претставил пред Мурад за да му оддаде почит и да му посака успех во неговата експедиција за повторно освојување на Багдад. Мурад ги прифатил желбите на Ќазим, а потоа истиот ден Мурад наредил негово погубување.

Категорија:Отоманска династија
Категорија:Отоманци од 17 век
Категорија:Отомански Турци
Категорија:Луѓе од Истанбул
Категорија:Претенденти за отоманскиот престол
Категорија:Погубени Отоманци
Категорија:Луѓе од Цариград
Тремолоа

**Тремолоата**, множина **тремолои,** е жичен инструмент кој припаѓа на семејството безвратни цитри. Тој бил произведен во Соединетите Држави како одговор на брзото зголемување на популарноста на хавајската музика во текот на 20-тите години на минатиот век, и продолжил да се произведува до 1950-тите. Музичкиот колектив Broken Social Scene го прикажува инструментот во „Tremoloa Debut.“.

Тремолоата симулира тонски ефекти на хавајската челична гитара со поминување на пондериран валјак стабилизиран со лост за вртење наречен рачка, по мелодиска жица. Следејќи го, движењето на ролерот по тегнењето создава тремоло, ефект што тресе и така било наречено. Покрај тоа, тремолојата поседува четири акорди (Ц, Г, Ф и Д мајор) за да ја истрза хармонијата.

Патентот за тремолоа бил доделен во 1932 година на Харолд Фени и Џон Х. Ларџ.

## Наводи

## Надворешни врски

* 
* 
* 
* 

Категорија:Жичени инструменти
Категорија:Зборови што ги нема во ТРМЈ
Класик Лондон-Сари 2019

**Класик Лондон-Сари 2019** (позната и како: **Класик РајдЛондон-Сари 2019**) — 8. издание на велосипедската еднодневна трка Класик Лондон-Сари, која се одржала на 4 август како триесетти настан во сезоната на Светската турнеја.

Бранителот на титулата Паскал Акерман не учествувал за да ја одбрани титулата. Во негово отсуство, Елија Вивијани ја освоил победата додека колегата на Акерман, Сем Бенет завршил втор. Колегата на Вивијани Михаел Меркев се одржал пред Јаспер Стејвен за последното место на подиумот.

## Екипи

Како нов настан на Светската турнеја, сите UCI World Tour екипи биле поканети на трката, но не биле обврзани да учествуваат. Поради тоа, шеснаесет од осумнаесетте екипи настапиле на трката. Дополнително, три професионални континентални екипи се натпреварувале, како и националната екипа на Велика Британија, со што главната била составена од 20 екипи. Секоја екипа имала состав од 7 возачи.

## Поредок
### Завршен пласман

## Список на учесници

## Наводи

## Надворешни врски
*  
* 
* 

Категорија:Класик Лондон-Сари
Категорија:Светска турнеја на UCI 2019
Категорија:Велика Британија во 2019 година
Јаматогото

***' , исто така наречено ***'  и **** , е шест или седумжична цитра кој за разлика од *[[кото]]* и другите жици инструменти, се верува дека е вистински роден во Јапонија, и не-увезени од копнена Азија. И двете имиња буквално се преведуваатво „јапонски жичен инструмент“.

Според шинтовиот мит како што е напишано во *Коџики*, *јаматоготото* одиграло важна улога во потеклото на самата Јапонија. Во митот, Аматерасу, божица на сонцето, била навредена од нејзиниот брат Сусано-о но Микото и се криела во пештера, одбивајќи да се појави. Затоа светот бил втурнат во темнина. Аматерасу со тек на време била избркана од својата пештера од божицата Аме но Узуме, која изведувала танц надвор од пештерата, на музика обезбедена со виткање на шест лакови за ловење. Забавувана од музиката и од забавните звуци на другите богови, Аматерасу ја напушта пештерата и се враќа во небесата. Шесте лакови се плеткаат заедно за да создадат инструмент, а се раѓа првиот *вагон* или *јаматогото*.

Обликот на инструментот се сменил многу малку уште од осмиот век. Слично во облик на попознатото *кото*, *јаматоготото* е потесно, бидејќи има помалку жици. Мостовите се направени од природните виљушки на гранките на дрвјата, особено јаворските дрвја, според традицијата. За разлика од многу инструменти, жиците на *јаматоготото* не се распоредени во музичка скала, од низок до висок степен, туку во одредена мелодиска секвенца која се игра во ритмички шеми. Друга вообичаена техника за играње вклучува брзо глисандо низ сите жици, со сите но последната жица свирена веднаш прекината со раката, со што се овозможува само последната низа да одекнува.

Денес, инструментот се користи само во шинтовата церемонијална/дворска музика наречена гагаку, и дури тогаш не е вообичаена. Како и да е, нејзината средишна улога во јапонската митологија му овозможува да задржи одредена почит.

## Наводи

* Кларк, Мичел (2005). „Sounds of the Silk Road: Musical Instruments of Asia“. Бостон: Museum of Fine Arts Publications. 
*    

Категорија:Статии со текст на јапонски
Категорија:Жичени инструменти
Категорија:Јапонска култура
Категорија:Зборови што ги нема во ТРМЈ
Фин пија

**Фин пија** е стапчена цитра со резонирачки дел/тело со две до пет жици. Се смета за национален инструмент на Тајланд. Едножичната верзија (еднаква на камбоџиската Ксе диев) е **фин намтао.** 

## Наводи

*  

## Надворешни врски

* Традиционалната музика од Тајланд од Дејвид Мортон, Чен Дуријанга (Фра) стр.91 има слики на Фин пија и Фин намтао. 
* Статија на JSTOR, The Pia's Subtle Sustain: Contemporary Ethnic Identity and the Revitalization of the Lanna "Heart Harp," Andrew McGraw, Asian Music, том. 38, број 2 (лето - есен, 2007 година), стр. 115-142. [Се бара претплата ]

Категорија:Жичени инструменти
Категорија:Тајландска култура